98 Начално училище “Св. св. Кирил и Методий”-София,
район Надежда, кв. Илиянци, ул. “Махония” №2, тел. 8380541


КОНКУРСНА ДОКУМЕНТАЦИЯ
за избор на изпълнители за организиране на извънкласни дейности (Спорт и Народни танци)

ЧАСТ I: ИЗИСКВАНИЯ КЪМ КАНДИДАТИТЕ И ТЕХНИТЕ ПРОГРАМИ
1. Общи изисквания към фирмите/организациите:
· Да притежават регистрация по Търговския закон или ЗЮЛНЦ.
· Да нямат публични задължения към държавата (НАП) и общината към датата на кандидатстване.
· Да притежават доказан професионален опит в работата с деца и ученици (минимум 2 години).

2. Специфични изисквания по Обособени позиции:
· За Обособена позиция № 1 (Спорт): Кандидатите задължително трябва да бъдат вписани в Националния регистър на спортните организации към Министерството на младежта и спорта (ММС). Треньорите трябва да притежават професионална квалификация "Треньор по вид спорт" или "Учител по физическо възпитание и спорт".
· За Обособена позиция № 2 (Народни танци): Водещите специалисти трябва да притежават висше или средно специално образование в областта на хореографията и изкуствата (професионална квалификация "Хореограф" или "Ръководител на танцов състав").

3. Изисквания към учебните програми (Техническото предложение):
Всяка програма трябва да е съобразена с възрастовите особености на учениците и да съдържа:
· Ясно дефинирани цели и очаквани резултати.
· Тематично разпределение на занятията по месеци.
· Мерки за осигуряване на безопасни условия за провеждане на занятията.

ЧАСТ II: МЕТОДИКА ЗА ОЦЕНЯВАНЕ И КЛАСИРАНЕ НА ОФЕРТИТЕ
(Максимален общ брой точки: 100 точки)
Комисията оценява кандидатите, преминали успешно етапа на проверка на документите в Плик „А“, по следните три критерия:
1. Критерий "Професионален опит и квалификация" (Максимум 40 точки)
· Опит на фирмата/организацията в училищна среда:
· Над 5 години опит – 20 точки
· От 2 до 5 години опит – 10 точки
· Квалификация и стаж на конкретните преподаватели/треньори:
· С висше образование по специалността и над 3 г. стаж с деца – 20 точки
· Със средно-специално или под 3 г. стаж с деца – 10 точки
· 
2. Критерий "Качество на учебната програма" (Максимум 30 точки)
· Програмата е детайлна, включва участия в състезания/фестивали/концерти и собствена екипировка/пособия – 30 точки
· Програмата е стандартна, без предвидени допълнителни публични изяви – 15 точки
· 
3. Критерий "Финансово предложение и социален ангажимент" (Максимум 30 точки)
· Месечна такса за ученик (оценява се по формула: най-ниската предложена такса / таксата на кандидата х 15) – Максимум 15 точки
· Социален ангажимент (процент безплатни места за деца от уязвими групи):
· Над 10% безплатни места от състава на групата – 15 точки
· От 5% до 10% безплатни места – 10 точки
· Под 5% безплатни места – 0 точки
Класиране: За изпълнител се избира кандидатът, събрал най-висок общ брой точки от трите критерия. При равен брой точки, предимство има кандидатът с по-висок социален ангажимент.

